text: Guanyem, ERC Avancem MES i JxCat se sumen a la vaga de demà, divendres | El Diari de Badalona
  Inici Guanyem, ERC Avancem MES i JxCat se sumen a la vaga de...
  Guanyem, ERC Avancem MES i JxCat se sumen a la vaga de demà, divendres
  Els grups municipals de Guanyem, ERC Avancem MES i JxCat han emés avui un comunicat dirigit a l'alcalde de Badalona on anuncien la intenció dels regidors d'aquests grups de fer vaga. A més, demanen que es respecti aquest dret.
  En el mateix comunicat, a més, també es demana que es replantegi la celebració de l'acte inaugural del festival FILMETS per garantit el dret de vaga dels treballadors de Badalona Cultura i Badalona Comunicació.
  Aquesta vaga general a Barcelona ha estat convocada per la Intersindical-CSC i la Intersindical Alternativa de Catalunya (IAC). Tot i això, els dos sindicats més nombrosos, UGT i Comissions Obreres, han decidit no secundar aquesta convocatòria.
  Unes peticions emmarcades en una setmana de mobilitzacions que han tingut repercussió a tota la ciutat durant aques dies. Carrers tallats, afectacions al trànsit i protestes davant l'Ajuntament han estat algunes de les actuacions per part de grans i petit arran de la sentència del Procés del passat dilluns.
  Serveis mínims per demà, 18 d'octubre
  La Generalitat ha decretat els serveis mínims per la vaga general d'aquest divendres 18 d'octubre. La decisió preveu que, a les escoles d'ensenyament infantil i primària hi hagi com a mínim un docent per cada sis aules, i que a les llars d'infantils hi hagi un terç de la plantilla.
  Jordi 17 octubre, 2019 at 7:38 pm
  El manifestants son nens mimats d'una societat del benestar del primer món que no tenen altra cosa en la qual abocar la seua frustració personal. Dóna veritable fàstic veure com trenquen el que sigui, arruinen a famílies i persones, imposant el seu criteri per la forçai. I tot perquè ho tenen tot. repugnants